13. Resultat af udbud af rengøringsopgaven i [adresse] (Åben)
Tidl. politisk behandling BY, 29.03.22, pkt. 17
Forventet sagsgang
TM-U, ØK, BY (skal åbnes efter møderne)
Lovgrundlag
SAGENS INDHOLD
Byrådet skal i denne sag godkende resultatet af udbud af rengøringsopgaven i den 
østlige del af [adresse]. Desuden skal der tages stilling til, om der skal tilkøbes 
optioner på de ekstra rengøringsopgaver, der har været udført i dele af COVID-19 
perioden. Der er tale om middagssoignering inkl. kontaktfladerengøring i de kommunale dagtilbud samt 
kontaktfladerengøring efter behov på plejecentre.
Rengøringsopgaven i den østlige del af [adresse] har været i udbud med udsendelse af 
udbudsmateriale primo april 2022, prækvalifikation af tilbudsgivere i maj og med tilbudsfrist 1. juli 2022. Alle 
fem prækvalificerede bydere har afleveret konditionsmæssige tilbud, som er blevet vurderet ud fra 
tildelingsmodellen i udbudsbetingelserne, hvor ”det økonomisk mest fordelagtige tilbud” vinder udbuddet.
Vinderen af udbuddet er blevet Claus NilssonS. Kontraktperioden løber fra 1. januar 2023 til 31. 
december 2025. Vinderen af udbuddet offentliggøres ultimo september. 
VURDERING
Teknik og Miljø har vurderet de indkomne tilbud ud fra tildelingskriteriet ”det økonomisk mest fordelagtige 
tilbud”. Resultatet af udbuddet er fremkommet efter en vurdering af de indkomne tilbud ud fra en 
tildelingsmodel, der har vægtet kvalitet med 60 % og pris med 40 %. Teknik og Miljø har efter COVID-19 
vurderet, at det er vigtigt at have dygtige leverandører, som er fleksible samarbejdspartnere i situationer, 
der kræver en ekstra indsats. Derfor er tildelingskriteriet kvalitet blevet forhøjet til 60 % i forhold til en 
tidligere ligelig fordeling mellem kvalitet og pris.
Servicefirmaet Renell A/S har afgivet bud med laveste årlige pris på 15,54 mio. kr. og har samtidigt opnået 
højeste score i vurderingen af kvalitetsparameteren. Servicefirmaet Pete Overgaard vinder derfor udbuddet af 
rengøringsopgaven i [adresse]. Resultatet af udbuddet af rengøringsopgaven medfører en besparelse 
på 317.000 kr. i forhold til den nuværende budgetramme for rengøringsopgaven i [adresse]. Resultatet 
er indarbejdet i basisbudgettet for 2023-26.
Byrådet besluttede 29. marts 2022, at udbuddet skulle tilføjes to optioner på ekstrarengøring ud over den 
nuværende aftale omkring serviceniveau på rengøringsopgaven. Optionerne er fremkommet som ønsker i 
forbindelse med møde i brugerrådet for rengøring og et dialogmøde med repræsentanter fra dagtilbud og 
skoler. Optionerne kan tilkøbes og fravælges efter aftale med rengøringsleverandører i hele 
kontraktperioden. Derfor tager denne sag afsæt i, hvordan tilkøb eller fravalg af optioner som udgangspunkt 
skal være i rengøringskontrakten. 
På ældreområdet indgår plejecentrenes servicearealer og fællesarealer i den udliciterede rengøring. 
Grundet de særligt sårbare beboere på centrene har der været udført kontaktfladerengøring i større grad 
her end på andre institutionstyper under COVID-19 perioden. Det er svært at forudsige, om smitten i 
[adresse]: EMN-2021-03238
Dok-ID: 3390519
Sagsbehandler: mmat
Byråd
27. september 2022  19:00
[adresse] vil stige i vinterhalvåret. Dog er der på nuværende tidspunkt ikke et behov for 
kontaktfladerengøring på plejecentrene i særlig grad. Teknik og Miljø vurderer derfor, at optionen på 
nuværende tidspunkt ikke skal tilkøbes. 
Optionen på den ekstra kontaktfladerengøring på plejecentrene er angivet som en timepris (245,- kr. pr. 
time). Derfor vil det være muligt at genoverveje tilkøb af optionen på forholdsvis kort sigt, hvis 
smittesituationen skulle ændre sig. Hvad det vil medføre af merudgifter er på nuværende tidspunkt 
vanskeligt at vurdere. Det vil i den givne situation være nødvendigt at undersøge behov og dermed 
tidsforbrug på optionen nærmere.
På dagtilbudsområdet har der været et ønske om middagssoignering af toiletter inkl. kontaktfladerengøring, 
som er en rengøringsydelse, der også udføres på alle skoler. Teknik og Miljø foreslår, at Byrådet tager 
stilling til, om optionen på middagssoignering af toiletter i dagtilbud enten skal fravælges, tilkøbes eller 
delvist tilkøbes i rengøringskontrakten.
Teknik og Miljø vurderer, at optionen omkring middagssoignering af toiletter i dagtilbud vil kunne give en 
øget kvalitet og trivsel for brugere af dagtilbudsområdet. Lige som på skoleområdet er der også i 
dagtilbuddene et stort fokus på børns toiletvaner og sammenhængen med renhold af toiletter. Et tilvalg af 
optioner vil være en serviceforbedring. Prisen på tilkøb af en middagssoignering af toiletter i dagtilbud er 
på ca. 660.000 kr. årligt. svarende til 350.000 kr. mere end det tidligere samlede udgiftsniveau til rengøring 
i [adresse]. 
Det er muligt at tilkøbe optionen i vinterhalvåret, hvor der er størst behov for toiletrengøringer grundet vejret, 
og at børnene her er mere indendørs end i sommerhalvåret. Prisen for tilkøb af optionen i vinterhalvåret vil 
være på ca. 350.000 kr. og svarer stort set til det tidligere udgiftsniveau.
ØKONOMI
I [adresse] udgør den kommende kontrakt på rengøringsopgaven ca. 15,54 mio. kr. (2023 priser). Dertil 
kommer budgettet på indkøb af rengøringsartikler, som er på ca. 1,5 mio.kr. for hele kommunen og en pulje 
til dækning af hovedrengøring og ekstra rengøring i hele kommunen på ca. 1,14 mio. kr. i 2023. I 
forbindelse med udbuddet er det kun prisen for rengøringsopgaven, der ændrer sig, mens de øvrige beløb 
fastholdes. 
Alt efter hvorvidt der helt, delvist eller ikke tilkøbes option på middagssoignering i dagtilbuddene vil den 
samlede pris for rengøringsopgaven være mellem 15,5 mio. kr. og 16,2 mio. kr. i [adresse].
Det er muligt at tilkøbe optioner på et senere tidspunkt. 
I budgetforslaget 2023-26 er der på [adresse] område indarbejdet en besparelse på 317.000 kr. 
vedrørende udbuddet af rengøringsopgaven.
INDDRAGELSE
I forbindelse med Budget 2022-25 blev der indgået en politisk aftale omkring rengøring på dagtilbud og 
skoler. På baggrund heraf har der været inviteret til dialogmøde med repræsentanter for ledere og 
medarbejderne på dagtilbud og skoler samt med deltagelse af repræsentanterne fra brugerrådet for 
rengøring. 
Der har ligeledes været afholdt møde i brugerrådet for rengøring. Brugerrådet består af en skoleleder, en 
områdeleder for daginstitutioner, en repræsentant fra henholdsvis plejecentre, tandlæger, kulturcentre og 
biblioteker, samt en arbejdsmiljørepræsentant udpeget af HMU. Brugerrådets funktion har i forbindelse med 
udbuddet af rengøringen været at drøfte og kommentere de tekniske kravspecifikationer, herunder 
beskrivelsen af rengøringskvaliteten. Resultatet af disse møder har været tilføjelsen af optioner til 
udbuddet. 
På en del af plejecentrene i [adresse] deles udgifterne til rengøring af fællesarealer med centerets 
beboere. Derfor har der i forbindelse med udbuddet også været dialog med kommunens boligadministrator 
AL2bolig, som repræsenterer beboerne.
INDSTILLING
Direktøren for Teknik og Miljø indstiller til Byrådet:
1.
At godkende resultatet af udbud for rengøringsopgaven, hvor Servicefirmaet Renell A/S vælges som 
leverandør, til en årlig pris på 15,54 mio. kr. (2023-tal).
2.
At den udbudte option på ældreområdet som udgangspunkt ikke tilkøbes.
3.
At optionen på dagtilbudsområdet tilkøbes i vinterhalvåret og at der indarbejdes 350.000 kr. i Budget 
2023-26 svarende til den valgte option.
BESLUTNING
Teknik- og Miljøudvalget, 7. september 2022:
Fraværende: Ingen
Indstilles godkendt.
Økonomiudvalget, 20. september 2022:
Fraværende: Ingen
Indstilles godkendt med den tilføjelse, at forvaltningen i foråret 2023 informerer Byrådet om erfaringerne 
med tilkøb af middagssoignering i dagtilbuddene i vinterhalvåret.
Byrådet, 27. september 2022:
Fraværende: Merethe Laursen
Godkendt.
Bilag
